CELEX: 62012CN0001
Language: et
Date: 2012-01-03 00:00:00
Title: Kohtuasi C-1/12: Eelotsusetaotlus, mille on esitanud Tribunal da Relação de Lisboa (Portugal) 3. jaanuaril 2012 — Ordem dos Técnicos Oficiais de Contas versus Autoridade da Concorrência

24.3.2012   
            
            
               ET
            
            
               Euroopa Liidu Teataja
            
            
               C 89/12
            
         Eelotsusetaotlus, mille on esitanud Tribunal da Relação de Lisboa (Portugal) 3. jaanuaril 2012 — Ordem dos Técnicos Oficiais de Contas versus Autoridade da Concorrência
   (Kohtuasi C-1/12)
   2012/C 89/18
   Kohtumenetluse keel: portugali
   
      Eelotsusetaotluse esitanud kohus
   
   Tribunal da Relação de Lisboa
   
      Põhikohtuasja pooled
   
   
      Hageja: Ordem dos Técnicos Oficiais de Contas
   
      Kostja: Autoridade da Concorrência
   
      Eelotsuse küsimused
   
   
               1.
            
            
               Kas selline üksus nagu Ordem dos Técnicos Oficiais de Contas (OTOC) on tervikuna ettevõtjate ühendus ühenduse konkurentsinormide tähenduses (koolitusturg)? Kas sellisel juhul tuleb ELTL artikli 101 lõiget 2 tõlgendada nii, et see kehtib ka sellisele üksusele nagu OTOC, mis võtab vastu siduvaid ja üldkohaldatavaid norme, mis arendavad edasi seadusest tulenevaid nõudeid ja kehtivad ametlike raamatupidajate kohustusliku koolituse valdkonnas, mille eesmärk on tagada kodanikele usaldusväärne ja kvaliteetne teenus?
            
         
               2.
            
            
               Kui seadusega pannakse sellisele üksusele nagu OTOC kohustus rakendada kohustuslik koolitussüsteem oma liikmetele, siis kas ELTL artiklit 101 võib tõlgendada nii, et see lubab küsimuse alla seada OTOC-i poolt seaduse alusel ja seda rakendava määrusega nõutud koolitussüsteemi, kuna see määrus annab viidatud seadusest tulenevale nõudele kitsendava tõlgenduse? Või kas vastupidi ei kuulu see valdkond ELTL artikli 101 alla ning seda tuleb hinnata ELTL artikli 56 jj alusel?
            
         
               3.
            
            
               Arvestades et kohtuasi Wouters jt (1) — ning teised sarnased — käsitles õigusnorme, mis mõjutasid kõnealuse kutseala ühenduse liikmete tegevust, siis kas praeguste ELTL artiklitega 101 ja 102 on vastuolus raamatupidamisekspertide koolitust käsitlevad õigusnormid, mis ei mõjuta vahetult nende majandustegevust?
            
         
               4.
            
            
               Kas liidu konkurentsiõiguse alusel (koolitusturg) võib kutseala ühendus nõuda selle kutsealaga tegelemiseks teatavat koolitust, mida vaid see ühendus pakub?
            
         
      (1)  19. veebruari 2002. aasta otsus kohtuasjas C-309/99: Wouters jt (EKL 2002, lk I-1577).